Takimi i Natos në Stamboll - 2004-06-26
Megjithë shpërthimet, konferenca do të mbahet sipas planit dhe pritet të përqendrohet tek zhvillimet në Irak dhe Afganistan
Sekretari i përgjithshëm i Natos, Jap de Hup Shefer, tha se dy bombat që shpërthyen në Turqi nuk do pengojnë zhvillimin e takimit të nivelit të lartë siç ishte planifikuar. Takimi i nivelit të lartë do të prëqendrohet tek roli i Natos në Irak dhe zgjerimi i forcave të aleancës në Afganistan. Zoti Shefer thotë se një rezolutë e kohëve të fundit e Këshillit të Sigurimit të OKB-së, në të cilën shprehet mbështetja për qeverinë e re irakiane, mud të hapë rrugën për një zgjerim të rolit të Natos edhe në Irak. Qendra për studime strategjike dhe ndërkombëtare këtu në Washington organizoi kohët e fundit një koneferencë mbi takimin e ardhshëm të Natos. Robin Niblet i qendrës thotë se nuk ka të ngjarë që tani për tani Natoja të marrë ndonjë rol të madh në Irak për shkak se Shtetet e Bashkuara hynë në luftë vitin e kaluar pa pëlqimin e tre vendeve anëtare të aleancës, Francës, Gjermanisë dhe Greqisë. Kryeministri i përkohshëm irakian, Ijad Allaui, i dërgoi një letër sekretarit të përgjithshëm të Natos këtë javë, ku i kërkon që Natoja të stërvitë forcat irakiane të sigurimit. Ish ambasadori amerikan në Nato, Robert Hunter, parashikon që Natoja ta pranojë kërkesën irakiane: Natoja mori komandën e forcës paqeruajtëse në Afganistan vitin e kaluar, misioni i saj i parë jashtë Evropës. Deri tani, trupat e Natos jnaë dislokuar kryesisht përreth kryeqytetit Kabul. Në fillim të javës, i dërguari i OKB-së në Afganistan, Zhan Arnault, tha se gjendje e sigurisë atje vazhdon të keqësohet: Një zëdhënës ushtarak amerikan në Afganistan e hodhi poshtë këtë vlerësim. Por, Presidenti Hamid Karzai po kërkon dislokimin e trupave të tjera ndërkombëtare. Aktualisht, Natoja ka rreth 6 mijë e 500 trupa në Afganistan dhe vendet e saj anëtare nuk kanë premtuar trupa shtesë. Komandantët e Natos në Afganistan thonë se kanë nevojë për trupa të tjera për të ngritur pesë ekipe krahinore rindërtimi në pjesën veriore të vendit para zgjedhjeve. Alenaca kontrollon aktualisht vetëm një qenndër të tillë, por ambasadori Hunter thotë se pret që në takimin e nivelit të lartë të Stambollit të vendoset për rritjen e numrit të këtyre qendrave. Ambasadori Hunter thotë se Natoja nuk ka dështuar kurrë në asnjë mision që ka ndërmarrë, kështuqë takimi i Stambollit do të përpiqet të sigurojë që misioni në Afganistan të jetë i suksesshëm dhe shton se vetëm atëherë aleanca do të jetë e gatshme ta zhvendosë vëmendjen në drejtim të Irakut. //rd//